5. mars

5. mars er 64. dagur ársins (65. á hlaupári) samkvæmt gregoríska tímatalinu. 301 dagur er eftir af árinu.

Atburðir 
 473 - Glycerius, varð Rómarkeisari.
 1279 - Litháar, undir stjórn stórfurstans Traidenis, sigruðu Þýsku riddarana í orrustunni við Aizkrauklė.
 1460 - Kristján 1. var kjörinn greifi af Holtsetalandi og hertogi af Slésvík og lýsti því þá yfir að héruðin skyldu ávallt fylgjast að.
 1496 - Hinrik 7. Englandskonungur gaf út leyfi til handa John Cabot og sonum hans sem heimilaði þeim að leita ókunnra landa.
 1638 - Frakkland og Svíþjóð gerðu með sér Hamborgarsamninginn sem kvað á um greiðslu til Svía fyrir hernaðaraðgerðir gegn Habsborgurum.
 1663 - Reigen tók við keisaratign í Japan af Go-Sai.
 1691 - Níu ára stríðið: Franskur her settist um spænska bæinn Mons. 
 1770 - Fjöldamorðin í Boston: Fimm menn voru drepnir af breskum hersveitum. Þessi atburður varð einn af kveikjunum að bandarísku byltingunni fimm árum síðar.
 1865 - Kirkjan á Möðruvöllum í Hörgárdal brann. Arngrímur Gíslason listmálari málaði mynd af þessum atburði og telst hún vera fyrsta íslenska atburðamyndin.
 1912 - Fiskverkunarkonur í Hafnarfirði gerðu verkfall sem stóð í einhverjar vikur. Var það í annað skiptið sem konur fóru í verkfall á Íslandi en það fyrsta var árið 1907 þegar sömu konur fóru í dagsverkfall.
 1932 - Sparisjóður Reykjavíkur og nágrennis hóf starfsemi sína.
 1933 - Nasistaflokkurinn í Þýskalandi fékk 44% greiddra atkvæða í þingkosningum.
 1938 - Aftaka norðanveður gerði og fuku bæjarhús í Húsavík í Norður-Múlasýslu af grunninum og höfnuðu niðri í fjöru. Fólk var í húsunum og þótti með ólíkindum að menn skyldu komast af.
 1940 - Katyn-fjöldamorðin voru framin í Katyn-skógi, skammt frá Smolensk.
 1946 - Winston Churchill hélt fræga ræðu þar sem hann nefndi Járntjaldið í fyrsta skipti. 
 1970 - Ísland gerðist aðili að Fríverslunarsamtökum Evrópu, EFTA.
 1970 - Samningur um að dreifa ekki kjarnavopnum tók gildi eftir að 56 lönd höfðu undirritað hann.
 1971 - Alþýðubankinn hóf starfsemi sína. Hann varð síðar hluti af Íslandsbanka.
 1975 - Homebrew Computer Club hélt sinn fyrsta fund í Menlo Park, Kaliforníu. Einn viðstaddra var Steve Wozniak.
 1977 - Tom Pryce, velskur ökuþór, lét lífið í Formúlu 1-kappakstri í Suður Afríku. Hann lést samstundis þegar hann fékk slökkvitæki í höfuðið þegar hann var á u.þ.b. 250 km/klst. Brautarvörður hélt á slökkvitækninu þegar hann var að ganga yfir keppnisbrautina en varð fyrir bíl Pryce.
 1983 - Bob Hawke var kjörinn forsætisráðherra Ástralíu.
 1984 - Íran sakaði Írak um beitingu efnavopna.
 1993 - Bylgjan og Stöð 2 söfnuðu um 55 milljónum króna í landssöfnun til styrktar krabbameinssjúkum börnum.
 1993 - Palair flug 305 til Zürich hrapaði skömmu eftir flugtak í Skopje með þeim afleiðingum að 83 af 97 farþegum fórust.
 1998 - NASA tilkynnti að könnunarfarið Clementine hefði fundið nægilegt vatn í gígum á Tunglinu til að hægt væri að koma þar upp nýlendu. Þessar niðurstöður voru síðar dregnar í efa.
 2001 - Talíbanastjórnin í Afganistan lét sprengja merk Búddalíkneskin í Bamyan í tætlur vegna þess að þau væru óguðleg. Þessum verknaði var mótmælt um víða veröld.
 2009 - Dow Jones-vísitalan féll undir 7000 stig í fyrsta sinn frá 1997.
 2014 - Venesúela sleit öll stjórnmálatengsl við Panama og sakaði stjórn Panama um samsæri gegn venesúelskum stjórnvöldum.
 2015 - Liðsmenn Íslamska ríkisins hófu að eyðileggja hinar fornu borgir Nimrud, Hatra og Dur-Sharrukin í Írak.

Fædd 
 1133 - Hinrik 2. Englandskonungur (d. 1189).
 1224 - Heilög Kúnigúnd af Póllandi (d. 1292).
 1324 - Davíð 2. eða David Bruce, konungur Skotlands (d. 1371).
 1326 - Loðvík 1., konungur Ungverjalands (d. 1382).
 1512 - Gerhard Mercator, kortagerdamadur (d. 1594).
 1870 (eða 1871) - Rosa Luxemburg, pólsk byltingarkona (d. 1919).
 1898 - Soong Mei-ling, kínversk forsetafrú (d. 2003).
 1898 - Zhou Enlai, forsætisráðherra Kína (d. 1976).
 1920 - Drífa Viðar, íslensk myndlistakona, kennari og rithöfundur (d. 1971).
 1936 - Canaan Banana, fyrrum forseti Simbabve (d. 2003).
 1937 - Olusegun Obasanjo, fyrrum forseti Nígeríu.
 1949 - Shusaku Hirasawa, japanskur knattspyrnumaður.
 1953 - Michael Sandel, bandarískur stjórnspekingur.
 1955 - Penn Jillette, bandarískur töframaður og grínleikari. Penn & Teller.
 1959 - Sigurður Valur Sveinsson, íslenskur handknattleiksmaður.
 1963 - Lotta Engberg, sænsk söngkona.
 1964 - Gerald Vanenburg, hollenskur knattspyrnumaður.
 1969 - Juan Carlos Villamayor, paragvæskur knattspyrnumaður.
 1970 - John Frusciante, fyrrum gítarleikari Red Hot Chili Peppers.
 1970 - Aleksandar Vučić, forseti Serbíu.
 1971 - Peyman Moaadi, íranskur leikari.
 1973 - Juan Esnáider, argentínskur knattspyrnumaður.
 1974 - Jens Jeremies, þýskur knattspyrnumaður.
 1974 - Magnús Agnar Magnússon, íslenskur handknattleiksmaður.
 1974 - Eva Mendes, bandarísk leikkona.
 1977 - Wally Szczerbiak, bandarískur körfuboltamaður.
 1979 - Gunnar Örn Tynes, íslenskur tónlistarmaður.
 1985 - Eðvarð Atli Bjarnason
 1988 - Bjarni Viðarsson, íslenskur knattspyrnumaður.
 1989 - Kensuke Nagai, japanskur knattspyrnumaður.
 2022 - Adda Bára Sigfúsdóttir, íslenskur veðurfræðingur og stjórnmálakona.

Dáin 
 254 - Lúsíus páfi. 
 1605 - Klemens 8. páfi
 1815 - Franz Anton Mesmer, austurrískur læknir (f. 1734).
 1827 - Pierre-Simon Laplace, franskur stærðfræðingur (f. 1749).
 1851 - Hans Christian Ørsted, danskur eðlisfræðingur (f. 1777).
 1868 - Jørgen Ditlev Trampe, stiftamtmaður á Íslandi (f. 1807).
 1907 - Friedrich Blass, þýskur fornfræðingur (f. 1843).
 1953 - Jósef Stalín, einræðisherra í Sovétríkjunum (f. 1878).
 1966 - Anna Akmatova, rússneskt ljóðskáld (f. 1889).
 1967 - Múhameð Mossadek, forsætisráðherra Írans (f. 1882).
 1977 - Tom Pryce, velskur ökuþór (f. 1949).
 1982 - John Belushi, bandarískur leikari (f. 1949).
 2004 - Masanori Tokita, japanskur knattspyrnumaður (f. 1925).
 2007 - Yvan Delporte, belgískur myndasöguhöfundur (d. 1928)
 2013 - Hugo Chavez, forseti Venesúela (f. 1954).

Mars